Henry Chettle

Henry Chettle (ca. 1564 – ca. 1607) var en engelsk dramatiker og forfatter i løpet av elisabethanske perioden.

Henry var sønn av Robert Chettle, en farger i London, og han ble lærling i 1577 og i 1584 ble han medlem av Stationer's Company, egentlig var det fulle navnet Worshipful Company of Stationers and Newspaper Makers, et firma som solgte papir og samtidig utga diverse trykksaker. På firmaets vegne reiste han til Cambridge i 1588. Hans karriere som trykker og forfatter ligger noe uklart i skyggen. Han kan ha satt opp noen av de småskrifter som ble trykket som svar på Martin Marprelate. I 1591 gikk han i kompaniskap med William Hoskins og John Danter, to papirhandlere, og de utga en rekke ballader, foruten noen teaterstykker, blant annet en uekte og mishandlet førsteutgave (quarto) av Romeo og Julie. Det er antydet at Chettle selv la til linjer og sceneanvisninger.

I 1592 utga de stykket Greene’s Groatsworth of Wit, et antatt verk av den nylig avdøde og svært populære Robert Greene. Stykket ble ført inn i firmaets register som «på Henry Chettles ansvar». Dette fornærmet minst to samtidige forfattere, blant annet (er det antatt) Christopher Marlowe og William Shakespeare. Selv om Chettle nektet for dette i forordet til hans eget teaterstykke Kind Heart's Dream, utgitt kort tid etter, ble han utstrakt mistenkt for å være forfatteren av det påståtte stykket til Robert Greene, og en del tekstanalyser i moderne tid har støttet denne mistanken. Den generelle tendensen i hans arbeid sammen med Hoskins og Danter antyder også muligheten for et slikt bedrageri.

Henry Chettle å ha vært stort sett i gjeld om man dømmer fra de tallrike opptegnelser i Philip Henslowes dagbok for forskudd for ulike hensikter. Ved en anledning, 17. januar 1599, for å betale hans utgifter i fengselet Marshalsea; en annen anledning, 7. mars 1603, for å sitt teaterstykke ut fra pantelåneren. Han fikk et større antall av mindre lån fra Henslowe enn noen annen. Disse og Henslowes uformelle opptegnelser synes å antyde et vennskap mellom dem, skjønt i 1602 synes det som om Chettle hadde begynt å skrive for Worcester's Company og Admiral's, til tross for at han hadde signert en forpliktelse til å skrive utelukkende for den siste.

Så tidlig som i 1598 inkluderte Francis Meres Chettle i hans Palladis Tamia som en av de «beste for komedie», og Henslowe lister utbetalinger til ham for trettiseks skuespill i tiden mellom 1598 og 1603, og Chettle kan ha vært involvert i så mange som førti stykker, skjønt kun et dusin av dem synes å ha vært hans alene. Chettle var regelmessig assosiert med Henry Porter, Thomas Dekker, og etter 1600 også med John Day. Av de tretten skuespill som vanligvis er tilskrevet Chettles forfatterskap alene ble kun ett enkelt trykket. Det var The Tragedy of Hoffmann: or a Revenge for a Father (Hoffmanns tragedie, eller En fars hevn, spilt 1602; trykket 1631). Det har blitt foreslått at dette stykket ble løftet opp som en rival til Shakespeares Hamlet. Det er også bevis på at Chettle bidro på det ufullførte, men interessante skuespillet Sir Thomas More (ca. 1592–1593), som er berømt for at det inneholder en scene som mange forskere mener er sannsynligvis skrevet av William Shakespeare.

Chettles ikke-dramatiske skrifter er blant annet, foruten Kind Heart's Dream, Piers Plainnes Seaven Yeres Prentiship (1595), en fortelling om en fiktiv læretid i Kreta og Trakia, og England's Mourning Garment (1603), som inkluderer noe vers som henspiller på de mest betydningsfulle poeter i forfatterens samtid.

Chettle døde før 1607 da Dekker i sitt verk Knight's Conjurer (Ridders trollmann) beskrev ham som en som ble møtt av poetene i «Elysion»: «in comes Chettle sweating and blowing by reason of his fatness», eller på norsk, «inn kommer Chettle svettende og tungpustet på grunn av sin fedme».

Liste over skuespill
The Valiant Welchman, av Michael Drayton og Henry Chettle, februar 1597-8. Trykket i 1615.
Earl Goodwin and his Three Sons, Part I, av Michael Drayton, Henry Chettle, Thomas Dekker, og Robert Wilson, mars 1598. Ikke trykket.
Earl Goodwin, Part II, av de samme forfatterne, og under den samme dato i Henslowes papirer. Ikke trykket.
Piers of Exton, av de samme forfatterne, samme dato. Ikke trykket.
Black Batman of the North, Part I, av Henry Chettle, april 1598. Ikke trykket.
Black Batman of the North, Part II, av Henry Chettle and Robert Wilson. Samme dato. Ikke trykket. Det er nevnt i Henslowes dagbok i april 1598. Ingen bevart kopi er kjent å eksistere.
The Play of a Woman, av Henry Chettle, juli 1598. Ikke trykket.
The Conquest of Brute with the first finding of the Bath, av John Day, Henry Chettle, og John Singer. Samme dato. Ikke trykket.
Hot Anger Soon Cold, av Henry Porter, Henry Chettle, og Ben Jonson, august 1598. Ikke trykket.
Catiline's Conspiracy, av Robert Wilson og Henry Chettle. Samme dato. Ikke trykket.
'Tis no Deceit to Deceive the Deceiver, av Henry Chettle, september 1598. Ikke trykket.
Aeneas' Revenge, with the Tragedy of Polyphemus, av Henry Chettle, februar 1598-9. Ikke trykket.
Agamemnon, av Henry Chettle og Thomas Dekker, juni 1599. Ikke trykt. Malone mente at dette var det samme stykke som Troilus og Kressida som før nevnt.
The Stepmother's Tragedy, av Henry Chettle, august 1599. Ikke trykket.
Patient Grissel, av Thomas Dekker, Henry Chettle, og William Haughton, desember 1599. Trykket i 1603.
The Arcadian Virgin, av Henry Chettle og William Haughton. Samme dato. Ikke trykket. Nevnt i Philip Henslowes dagbok i desember 1599.
Damon and Pithias, av Henry Chettle, januar 1599-1600. Not printed.
The Seven Wise Masters, av Henry Chettle, Thomas Dekker, William Haughton, og John Day, mars 1599-1600. Ikke trykt.
The Golden Ass and Cupid and Psyche, av Thomas Dekker, John Day, og Henry Chettle, april 1600. Ikke trykket.
The Wooing of Death, av Henry Chettle. Samme dato. Ikke trykket.
The Blind Beggar of Bethnal Green, av Henry Chettle og John Day. Samme dato. Trykket i 1659.
All is not Gold that Glisters, av Samuel Rowley and Henry Chettle, mars 1600. Ikke trykt.
Sebastian, King of Portugal, av Henry Chettle og Thomas Dekker, april 1601. Ikke trykt.
Cardinal Wolsey, Part I, av Henry Chettle, august 1601. Ikke trykt.
Cardinal Wolsey, Part II, av Henry Chettle, mai 1602. Ikke trykt.
The Orphan's Tragedy, av Henry Chettle, september 1601. Ikke trykt.
Too Good to be True, av Henry Chettle, Richard Hathwaye, og Wentworth Smith, November 1601. Ikke trykt.
Love Parts Friendship, av Henry Chettle og Wentworth Smith, mai 1602. Ikke trykt.
Tobyas, av Henry Chettle. Samme dato. Ikke trykt.
Jeptha, av Henry Chettle. Samme dato. Ikke trykt.
A Danish Tragedy, av Henry Chettle. Same date. Ikke trykt.
Femelanco, av Henry Chettle and ---- Robinson, september 1602. Ikke trykt.
Lady Jane, Part I, av Henry Chettle, Thomas Dekker, Thomas Heywood, Wentworth Smith, og John Webster, november 1602. Ikke trykt.
Lady Jane, Part II, av de samme forfatterne, Smith unntatt. Samme dato. Ikke trykt.
The London Florentine, Part I, av Thomas Heywood og Henry Chettle, desember 1602. Ikke trykt.
The London Florentine, Part II, av de samme forfatterne. Samme dato. Ikke trykt.
The Tragedy of Hoffman, av Henry Chettle. Samme dato. Trykket i 1631.
Jane Shore, av Henry Chettle og John Day, mars 1602-3. Ikke trykt.

Litteratur
Jenkins, H., The life and work of Henry Chettle (1934) 
Carson, N., A companion to Henslowe's diary (1988) 
Foakes, R. A., og Rickert, R. T., (red.): Henslowe's Diary (1961)

Referanser 

Personer fra London
Engelske dramatikere
Engelske forfattere
Engelskspråklige forfattere
Engelske lyrikere